Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 514

35. Árucsoport Fehérjeanyagok; átalakított keményítők; enyvek; enzimek 35.01 Kazein, kazeinát, más kazeinszármazékok; kazeinenyvek 3501 10 10— 3501 10 90 Kazein Ide a 35.01 vtsz. HR Magyarázata (A) (1) pontjában meghatározott kazein tartozik. Ezek a kazeinek — függetlenül a kicsapásukra használt módszertől — ezen alszámok alá tartoznak, ha 15 tömeg%-nál kevesebb vizet tartalmaznak; egyébként a 04.06 vtsz. alá osztályozandók. 3501 10 90 Más Az ide tartozó kazeint például diabetikus készítmények (kenyér, kekszek) előállításához használják, de alkalmazhatók állati tápszerekhez is. 3501 90 10 Kazeinenyvek A kazeinenyv vagy hidegenyv, kazein és kréta alapú készítmény, amelyhez kis mennyiségben egyéb anyagokat adtak, mint pl. bóraxot és ammónium-kloridot. Tartalmazhatnak még töltőanyagot is, pl. földpátot. Bár ragasztóanyagként is használható, a kálcium-kazeinát adalékanyagok nélkül a 3501 90 90 alszám alá tartozik. 3501 90 90 Más Ide a 35.01 vtsz. HR Magyarázata vonatkozó (A) (2) és (3) pontjaiban említett kazeinátok és egyéb kazeinszármazékok tartoznak. A kazeinátok fehér vagy világos sárga, szinte szagtalan porok. 3504 00 00 Peptonok és ezek származékai; másutt nem említett egyéb fehérjeanyag és származékai; nyersbőr pora, krómtartalommal is Lásd a 35. Árucsoport Kiegészítő megjegyzésének 1. pontját. A koncentrált tejfehérjéket általában a lefölözött tejből állítják elő a laktóz és az ásványi sók eltávolításával, pl. ultrafiltráció segítségével. Ezek általában kazeinből és tejsavó-fehérjékből (laktoglobulinok, laktoalbuminok stb.) állnak 4:1 körülbelüli arányban. Proteintartalmukat a nitrogéntartalomból számítják 6,38-as szorzófaktorral. Ha a koncentrált tejfehérje szárazanyagra számított fehérjetartalma 85% vagy annál kevesebb, a termék a 0404 90 alszám alá tartozik. 35.06 Másutt nem említett elkészített enyv és más elkészített ragasztó; enyvként vagy ragasztóként használható termékek, a kiskereskedelemben szokásos módon kiszerelve, legfeljebb 1 kg tiszta tömegben 1998/19/II. szám 3506 10 00 Enyvként vagy ragasztóként használható termékek, a kiskereskedelemben szokásos módon kiszerelve, legfeljebb 1 kg tiszta tömegben Lásd a 35.06 vtsz. HR Magyarázata első bekezdésének (A) pontját ezen termékek kiszerelésére vonatkozóan. Ide tartozik a pelyhes vagy darabos formában levő metil-cellulóz is, amely vízben oldva különösen tapéta felragasztására kiválóan alkalmas. 3506 99 00 Másféle Ide tartoznak a 35.06 vtsz. HR Magyarázata első bekezdésének (B) része (1)—(3) pontjaiban említett termékeken felül zuzmó, a lisztpép és az agar-agar alapú ragasztók is. 35.07 Enzimek, másutt nem említett elkészített enzimek 3507 90 90 Más A 35.07 vtsz. HR Magyarázataiban említett termékek (az oltógyomor és koncentrátumai, a lipoprotein lipáz és az Aspergillus alkáli proteáz kivételével) mellett ide osztályozandó a penicillináz, aszparagináz és a kallidinigenáz (kallikrein) is.

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes